b"\n_START_ARTICLE_\nMuzic\xc4\x83 folk\n_START_SECTION_\nMuzica folk \xc3\xaen Rom\xc3\xa2nia\n_START_PARAGRAPH_\n\xc3\x8en Rom\xc3\xa2nia, muzica folk va fi popularizat\xc4\x83 de realizatori radio precum Cornel Chiriac (prin emisiunea Metronom). Compozi\xc8\x9bii folk-rock se fac sim\xc8\x9bite la sf\xc3\xa2r\xc8\x99itul anilor '60 pe primele apari\xc8\x9bii discografice ale forma\xc8\x9biei Phoenix, prin c\xc3\xa2ntece ca \xc8\x98i totu\xc8\x99i sunt ca voi, Canarul, Vremuri etc. Mai t\xc3\xa2rziu, fenomenul va lua amploare prin Cenaclul Flac\xc4\x83ra ini\xc8\x9biat de poetul Adrian P\xc4\x83unescu, unde se vor afirma nume mari precum Mircea Vintil\xc4\x83, Vasile \xc8\x98eicaru, Florian Pitti\xc8\x99, Valeriu Sterian, Nicu Alifantis, Alexandru Z\xc4\x83rnescu, Victor Socaciu, Grupul folk ECOUL ( Magda Puskas si Sorina Feier Bloj), Grupul folk PARTAJ (Magda Puskas si Tatiana Stepa),etc._NEWLINE_Primul portal de muzic\xc4\x83 folk apare \xc3\xaen iunie 2008, sub numele de Forever Folk, cu scopul exprimat de a promova acest gen muzical._NEWLINE_Tot in 2008, apare Folkblog.ro , publica\xc8\x9bie online al c\xc4\x83rei obiect principal este muzica folk \xc8\x99i evenimentele de gen din Romania.\n_START_SECTION_\nEtimologie\n_START_PARAGRAPH_\nIni\xc8\x9bial termenul de muzic\xc4\x83 folk (en.: folk = oameni/popor) denumea muzica c\xc3\xa2ntat\xc4\x83 de oamenii simpli din popor. \xc3\x8en secolul 20 \xc8\x99i 21 termenul a luat c\xc4\x83p\xc4\x83tat sens, put\xc3\xa2nd fi folosit ca sinonim la muzica tradi\xc8\x9bional\xc4\x83"